钦定古今图书集成/明伦汇编/闺媛典/第197卷 > 程伯温妻汪氏
## 钦定古今图书集成/明伦汇编/闺媛典/第197卷 > 程伯温妻汪氏

按《婺源县志》：“汪氏名引，孙大畈汪悬女，归溪源程伯
温。温读书邑北钱塘寺，暴亡。氏年二十四，仅一女。家
人讽之嫁，妇拒之曰：‘自惟不难一死，即死，谁当念夫
无后者。于是甘荼苦以待后事，誓不以身费程氏寸
土，家人始不复言。伯温弟生子，遂抱为嗣。延师婚娶，
以女红佐之，嫁女毫不费程氏产。晚岁竭蹶卜地，为’”
同穴计；躬视成圹，乃卒；年七十有九。